ועדת הכספים, כנסת 20, פרוטוקול מספר 530, 2016-12-05 09:30

משה גפני: בוקר טוב, אני מתכבד לפתוח את ישיבת ועדת הכספים.

משה גפני: קיימנו דיון על הליך בחירת בעלי תפקידים בכירים, בקשתו של מנכ"ל הכנסת, שביקש להקים ועדות איתור לכמה תפקידים בכירים, שהם בהנהלה.

משה גפני: וביקשנו שמנכ"ל הכנסת והאנשים יישבו יחד עם ועד העובדים, ושינסו להגיע להסכמות.

משה גפני: ואכן הגיעו להסכמות.

משה גפני: ואני מבקש, אדוני המנכ"ל, אם תוכל לפרט את ההסכמות שהגעתם אליהן, ואני מברך על כך.

אלברט סחרוביץ: בוקר טוב לכולם.

אלברט סחרוביץ: אז ככה: אכן בעקבות הדיון שנערך פה לפני מספר שבועות, ועל-פי בקשת חברי הוועדה, ישבנו אני - -

משה גפני: גם היושב-ראש ביקש.

אלברט סחרוביץ: - - חברי הוועדה ויושב-ראש הוועדה – בראש וראשונה יושב-ראש הוועדה – ישבתי עם ועד העובדים, ואכן הגענו להסכמות כדלקמן: מה שמובא היום לאישור חברי הוועדה זה ארבע משרות, שתיים מתוכן זה משרות שאינן מאוישות.

אלברט סחרוביץ: המדובר במנהל חטיבה, זה מנהל חטיבה חדש, מנהל או מנהלת חטיבה לקשרים בין-לאומיים.

אלברט סחרוביץ: והמשרה השנייה היא מנהל – כל מה שאני אומר בלשון זכר תקף לגבי נקבה – מנהל המוזיאון.

אלברט סחרוביץ: שתי המשרות הנוספות, כמובן גם פה זה בהתייעצות עם הוועד, זה מנהל חטיבת תקשורת ויחסי ציבור, והמנמ"ר – מנהל אגף בכיר מערכות מידע.

אלברט סחרוביץ: מבחינתי, ואמרתי את זה גם פה בדיון הקודם, אין משמעות – הסתכלתי על כל שמונה המשרות שביקשתי אישור כמקשה אחת, אז לא היה מבחינתי משנה.

אלברט סחרוביץ: שתי המשרות הנוספות שהזכרתי כמובן מאוישות.

אלברט סחרוביץ: לא היה מבחינתי הבדל איזה שתי משרות נוספות, זו הייתה בקשה של הוועד וכיבדתי אותה.

אלברט סחרוביץ: אז ארבע המשרות שבאות לאישורכם, תיכף גם נגיע להרכב ולשיטה, מה שלא פורט גם בפעם הקודמת, איך זה יתבצע.

אלברט סחרוביץ: בכך אני מקווה שאיענה לדאגות שנשמעו פה בקרב חלק מחברי הבית בדיון הקודם.

אלברט סחרוביץ: חשוב לי לציין בנוסף: לא זנחתי את שאיפתי ותקוותי להעביר את יתר חברי ההנהלה, יתר ארבע המשרות, אבל שוב, בעקבות הדיון שהיה עם הוועד, קיבלתי אותה.

אלברט סחרוביץ: וגם יש פה היגיון מסוים, לבחון את התהליך, לראות איך זה.

אלברט סחרוביץ: יכול להיות שגם אני ויתר חברי ההנהלה נגיע למסקנה שהכלי הזה הוא לא כזה מוצלח, ושיש מקום לשפר או לשקול דברים אחרים.

אלברט סחרוביץ: אז מן הנכון באמת לבחון את זה, ואם נשתכנע שאכן הוא עומד בקנה אחד עם מה שאני אומר ויתר חברי ההנהלה חושבים, כמובן נעשה שוב בהידברות שוב עם הוועד, ננסה לשכנעו להביא את זה כאן לדיון נוסף על יתר המשרות.

אלברט סחרוביץ: בנוסף, התחייבתי בפני חברי הוועד, שמעבר לאותן שמונה משרות, כל משרה נוספת, שאם אראה לנכון שיש מקום להחיל עליה את הכלי שנקרא ועדת איתור, לא יובא לאישור ועדה זו אלא בהסכמת הוועד.

אלברט סחרוביץ: רק בהסכמה.

אלברט סחרוביץ: אני כמובן אנסה, אבל אם הוועד לא יסכים, אז זה לא יגיע לשולחן הזה.

אלברט סחרוביץ: יש להזכיר שגם תוקף, מבחינת תחולת האישור, מדובר על הכנסת ה-20.

אלברט סחרוביץ: ובקשה מוועדת הכספים לאפשר ליו"ר הכנסת, שהוא נציב שירות עובדי הכנסת, להאריך את ההסכם הזה, את תחולתו, לכנסת ה-21, בהודעה מוקדמת גם לוועדה וגם לוועד.

אלברט סחרוביץ: זהו בגדול מבחינתי.

משה גפני: תודה רבה.

משה גפני: הודיה, יושבת-ראש הוועד, בבקשה.

<הודיה קין: כן, תודה.

משה גפני: אגב, לפני שאת אומרת, אני רוצה להגיד משהו.

משה גפני: פנו אלי, ופנו כנראה לעוד חברים בוועדה, וכנראה שפנו גם אליך, ממוזיאון הכנסת.

משה גפני: יש שמה מי שעובדת, אני לא מכיר את העניין בכלל, זה לא משנה את ההחלטה שלי, אבל הייתה פה הצעה של להכניס לוועדת האיתור של מוזיאון הכנסת מישהו מחברי המועצה שם.

אלברט סחרוביץ: אתה רוצה שאתייחס לזה עכשיו?

משה גפני: כן, בטח, בטח.

אלברט סחרוביץ: אז בוא נגיד ככה:

אלברט סחרוביץ: תיכף היועץ המשפטי יציג את השיטה ואת ההרכב של - - -

משה גפני: מה זה השיטה?

משה גפני: השיטה הייתה בפעם הקודמת.

מיקי לוי: לא, של הוועדה.

אלברט סחרוביץ: לא, לא, של הוועדה.

מיקי לוי: ועדת איתור הכוונה.

אלברט סחרוביץ: לא הוצגה בפני – היא הוצגה בפני כל אחד מכם, שנחשפתם.

משה גפני: הוצגה.

אלברט סחרוביץ: לא, לא הוצגה פה.

מיקי לוי: נכון, לא הוצגה פה.

אלברט סחרוביץ: לא הוצגה, ויש מקום להציג אותה.

משה גפני: בסדר.

משה גפני: מה אתה רוצה לדעת בזה?

משה גפני: אגיד לך.

מיקי לוי: לא, תראה, אם החשש שלהם הוא חשש שווא, כאילו מהטיה פוליטית, אז בוא נשמע.

משה גפני: זה לא קשור - - -

אלברט סחרוביץ: לא, שאלת שאלה, זה כן קשור.

משה גפני: זו שאלה חשובה.

משה גפני: אחרים גם שאלו, גם מיקי שאל הבוקר, גם אחרים.

אלברט סחרוביץ: לא, מאה אחוז.

אלברט סחרוביץ: אז אני יכול להגיד לכם שבאתי בדברים עם חברי המועצה שפנו – הופתעתי מאוד מכל הפנייה, דרך אגב, שמעתי עליה מהתקשורת.

משה גפני: אתה יכול אולי להסביר לי מה יש שמה?

משה גפני: להסביר לנו.

משה גפני: מה יש שמה?

אלברט סחרוביץ: אז עוד פעם, להבדיל מהנושא של ועדות איתור, שזו החלטה שהייתה אצלי בהחלט מגובשת, אפשר לומר שמהיום הראשון שנכנסתי לתפקיד זה משהו שהיה חשוב לי להעביר, ועד העובדים יודע את זה, הנושא של מנהל המוזיאון – לא היה לי מושג מה קורה במוזיאון, לא הייתי מעורב בזה בתפקידי הקודם.

אלברט סחרוביץ: מרגע שנכנסתי לתפקיד קיימתי פגישות עם כל הגורמים הרלוונטיים, ופה אחד, כולם בלי יוצא מהכלל אמרו שזה תהליך שצריך להתחיל, ויפה שעה אחת קודם.

אלברט סחרוביץ: ואכן כך פעלתי.

אלברט סחרוביץ: ויתירה מזה, במקרה של המשרה הזאת אני חושב שלא היה עוררין לחלוטין, שאם מדובר על משרה שמתאימה לוועדת איתור, זו המשרה הנוכחית, כי זה תפקיד מאוד ייחודי, למשהו מאוד ייחודי, שסביר להניח שלא יהיה בקרב עובדי הכנסת אפילו עובד או עובדת אחת שעומדים בדרישות.

אלברט סחרוביץ: וזה בדיוק המקום להפעיל ועדת איתור.

אלברט סחרוביץ: עכשיו, לגבי הפנייה של חברי המועצה.

אלברט סחרוביץ: אז נפגשתי איתם במסגרת פגישת היכרות לפני למעלה מחודשיים.

אלברט סחרוביץ: חברי הוועדה אכן ביקשו הבהרות והסברים בדבר כוונתי לצאת למכרז ולהביא את המשרה הזאת לוועדת איתור.

אלברט סחרוביץ: הסברתי להם.

אלברט סחרוביץ: הם לא קיבלו את עמדתי.

אלברט סחרוביץ: יותר מזה, התרשמתי שגם הם לא ממש פועלים משיקולים עניינים.

אלברט סחרוביץ: אתה יודע מה?

אלברט סחרוביץ: זה אפילו טוב שהבאת לי את השאלה, ממש הרמת לי להנחתה פה.

אלברט סחרוביץ: כשפעם קודמת, בישיבה הקודמת, הבאתי לכם את הדוגמה למה אני לא רוצה להביא את זה בחלקים, את המשרות האלה, ולהעביר את זה כמקשה אחת, אני זוכר את הדוגמה של הפעלת לובי לא בריא – זו בדיוק הדוגמה הזאת.

אלברט סחרוביץ: תבינו, חברי המועצה שקיבלו את תשובתי, לא מצאה חן בעיניהם התשובה.

אלברט סחרוביץ: אמרתי להם: יש לכם זכות לפנות ליושב-ראש הכנסת, הוא בעצם הממונה, גם על-פי חוק, וגם הוא נציב שירות הכנסת.

מיקי לוי: לפי הפרסומים בתקשורת פנו למבקר המדינה.

אלברט סחרוביץ: לא, מיקי, שאלתם – תקשיב.

אלברט סחרוביץ: נכון, הם פנו למבקר המדינה בלי לשבת עם יושב-ראש הכנסת, בלי להודיע לי וליושב-ראש שהם פונים למבקר המדינה.

מיקי לוי: זה לא יפה.

אלברט סחרוביץ: זה לא עניין של לא יפה.

אלברט סחרוביץ: דיברו שם על מינהל תקין, אז אני מציע לאותם חברים שילמדו מה זה מינהל תקין לפני שהם מרצים לי על מינהל תקין.

אלברט סחרוביץ: אם שקלתי לפני זה – והיועץ המשפטי פה יושב לידי – אם שקלתי לפני זה לכלול אחד מהם בוועדה, התרשמתי שהם מוטים, שהם מונעים משיקולים לא ענייניים, וזו הסיבה - - -

משה גפני: ההליך הוא כזה – התשובה שלך היא לא מספקת.

איתן ברושי: והכול בגלל המוזיאון?

איתן ברושי: אני רוצה להגיד משפט, שבישראל מסתבר שהוויכוח הכי גדול זה מה היה פה, זה לא מה יהיה פה.

איתן ברושי: תמיד הוויכוח הכי גדול זה מה היה פה.

משה גפני: אני לא מכיר את זה.

משה גפני: הטענה שלהם, שיש שמה אישה שעובדת, שהיא מנהלת מוזיאון.

אלברט סחרוביץ: הרב גפני, האישה שעובדת היא פרויקטור, היא לא מנהלת מוזיאון.

משה גפני: שנייה.

משה גפני: נכון.

משה גפני: הם אומרים: כרגע אין בעיה.

משה גפני: אז אם יעשו עכשיו ועדת איתור - - -

אלברט סחרוביץ: אבל עם כל הכבוד, זה לא הסמכות שלהם, זה סמכות של המנכ"ל.

משה גפני: בסדר, שנייה.

משה גפני: הטענה היא למה אתם הולכים לעשות את זה עכשיו, כשיש מישהי שהיא טובה, היא פרויקטורית, היא עושה את העבודה.

משה גפני: ואז נשאלת השאלה: האם אפשר לפתור את הבעיה הזאת - - -

אלברט סחרוביץ: אסביר לך קודם כול למה זה לא דיון לוועדה הזאת.

אלברט סחרוביץ: למה הם פנו עכשיו למבקר המדינה, אפילו לא חיכו לפגישה עם היושב-ראש?

אלברט סחרוביץ: בגלל הדיון פה.

אלברט סחרוביץ: הרי יכולתי בכלל לצאת במכרז פנימי למשרה הזאת.

משה גפני: כן, זה אמרתי להם.

אלברט סחרוביץ: לא הייתי צריך את אישור הוועדה.

משה גפני: נכון.

אלברט סחרוביץ: נו, תודה רבה.

אלברט סחרוביץ: כל מה שאני חוזר ואומר: אני צריך את המשרה הזאת, אני חושב שזה נכון, והסכימו אתי גם ההנהלה וגם - - - שזו משרה - - -

משה גפני: אלברט, אני שואל אותך, אתה יכול לענות - - -

אלברט סחרוביץ: אז אני עונה עוד פעם.

משה גפני: רגע.

אלברט סחרוביץ: המשרה הזאת – החוק מדגיש שצריך מנהל מוזיאון.

משה גפני: הבנתי.

אלברט סחרוביץ: אין מנהל מוזיאון.

משה גפני: בסדר.

משה גפני: אמרתי להם שהיה אפשר לצאת למכרז ולגמור את העניין, ולא לעבור בכלל בוועדת הכספים.

משה גפני: אני שואל אותך בנוסח מפא"י של פעם: האם, כדי לרצות אותם, אפשר להכניס - - -

אלברט סחרוביץ: אני לא רוצה לרצות אותם, אני לא חושב שתפקידי הוא לרצות אותם.

משה גפני: בסדר, אני שואל אותך.

משה גפני: תן לי רק - - -

אלברט סחרוביץ: האחריות שלי, הרב גפני.

משה גפני: האחריות שלך – אנחנו מקבלים אותה.

אלברט סחרוביץ: תודה רבה.

משה גפני: אני שואל: האם בוועדת האיתור אפשר להוסיף איש מועצה?

אלברט סחרוביץ: לא.

אלברט סחרוביץ: חד-משמעית לא.

אלברט סחרוביץ: אמרתי: הגעתי למסקנה, בעקבות התהליך פה - -

משה גפני: טוב.

אלברט סחרוביץ: - - שהם מונעים, הם מוטים פה.

משה גפני: טוב.

אלברט סחרוביץ: ואני רוצה - - -

משה גפני: הודיה, בבקשה.

מיקי לוי: קודם כול, זה שהיא נמצאת שם ועושה, זה נחמד ויפה, אבל צריך מישהו בעל סמכות כדי שיקבל גם אחריות.

מיקי לוי: אז בעניין הזה, עם כל הכבוד – אני לא מכיר, יכול להיות שהיא נהדרת.

משה גפני: כן, כן, גם אני לא.

אלברט סחרוביץ: אם היא תעמוד בתנאי הסף, היא תוכל להתמודד.

מיקי לוי: יכול להיות שהיא נהדרת, אני לא יודע.

משה גפני: בסדר גמור.

מיקי לוי: אבל צריך למנות.

משה גפני: היא יכולה להתמודד?

נאוה בוקר: שתתמודד.

אלברט סחרוביץ: לא יודע.

אלברט סחרוביץ: אני לא מכיר את תנאי הסף, לא אני קובע את תנאי הסף.

משה גפני: לא, אבל אם היא עומדת בתנאי הסף.

אלברט סחרוביץ: ודאי.

אלברט סחרוביץ: ודאי.

אלברט סחרוביץ: ודאי.

משה גפני: אוקיי, הודיה.

נאוה בוקר: מה הבעיה שהיא תתמודד?

משה גפני: לא, לא, בסדר גמור.

משה גפני: שאלתי.

משה גפני: הודיה.

<הודיה קין: אוקיי.

<הודיה קין: באמת הוועדה שלחה אותנו לעשות שיעורי בית ולהגיע להסכמות, ואכן, כמו שהמנכ"ל ציין, ישבנו שעות ארוכות עם המנכ"ל.

<הודיה קין: חשוב לי רק לתת כמה דגשים: ניסינו לייצר איזושהי פשרה, ששני הצדדים יוכלו לחיות איתה, ומטיבן של פשרות שני הצדדים צריכים לוותר.

<הודיה קין: וחשוב לי לציין, שלא היה מדובר במשא ומתן על מספרים, אלא באמת במשא ומתן על גישה עקרונית, שזה כמובן הרבה יותר קשה.

<הודיה קין: וכמו שהמנכ"ל אמר שהוא לא זנח את הגישה שלו, כמובן גם אני רוצה לציין שוועד העובדים – הגישה העקרונית שלנו, שצריך באמת ככל שניתן להמשיך בדרך המלך, שאותה ציין המבקר, של מכרז פנימי ופומבי.

<הודיה קין: אבל באמת במטרה להגיע להסכמה ולצאת לדרך משותפת, שנוכל לעבוד עם המנכ"ל ולעשות יוזמות טובות בשביל העובדים, אז הגענו להסכמה שהגענו אליה, כשמבחינתנו, כמו שהמנכ"ל ציין, מנקודת מבט הוועד יש כאן שני איזונים מאוד משמעותיים: אחד, באמת שזה תקף לכנסת ה-20 וה-21.

<הודיה קין: אני יודעת שזמני הופך להיות הרבה פעמים קבוע, אבל אני מדגישה פה במקרה הזה, מבחינתנו זה לא יהווה תקדים לבאות.

<הודיה קין: והנקודה השנייה היא: כמובן שזה ייבחן, ונראה באמת אם עובדי הכנסת מקבלים הזדמנות שווה, ושני הצדדים יבחנו את הכלי הזה כשהוא ייושם.

<הודיה קין: והנקודה המשמעותית הנוספת, שדיברתי בדיון הקודם על חשש מזליגה לשכבת ההנהלה שמתחת לסמנ"כלים בכנסת, ובכלל לתפקידים נוספים בכנסת, ואת זה יצרנו באמת בנייר.

<הודיה קין: נתנו לזה מענה בכך שבעצם, כמו שהמנכ"ל ציין, יש מעין איזושהי זכות וטו לוועד, שהנושא הזה לא יובא לדיון ללא הסכמת ועד העובדים, לגבי משרות שהן לא בהנהלה הבכירה.

<הודיה קין: עוד חשוב לי לציין, שבתקופה הקרובה נשב עם המנכ"ל, באמת כדי לחשוב, בעקבות הסיפור הזה, איך לשמר את המוטיבציה של העובדים, שללא ספק נפגעת מבחינתנו, במקרים כאלה היא עשויה להיפגע.

<הודיה קין: איך לשמר את המוטיבציה מצד אחד, ומצד שני ליצור כל מיני כלים, שיאפשרו לעובדים לצמוח, להתפתח, ולשאוף הכי גבוה שיש, כולל משרות הניהול הכי בכירות בכנסת.

<הודיה קין: וזהו.

<הודיה קין: ואני גם רוצה לסיים ולהגיד: תודה רבה לך, יושב-ראש הוועדה, ולחברי הוועדה, בשם כל העובדים, שהאכפתיות והחשיבות שייחסתם לנושא הזה, והאמון שנתתם לעובדים, זה באמת חימם את הלב.

<הודיה קין: ההתעניינות במסדרונות, העוזרים שלכם, אתם.

<הודיה קין: אז באמת תודה רבה.

משה גפני: תודה.

משה גפני: אחמד טיבי.

משה גפני: מה אתם מצביעים?

משה גפני: אני רוצה לדעת אם לעשות איזה קואליציה.

מיקי לוי: אנחנו רוצים עוד הפעם לפנות, גם מיקי רוזנטל וגם אני, שדיברנו לפני כן.

מיקי לוי: ואני לא לוקח לו את זכות הדיבור, חלילה, אני רק מקדים אותו.

משה גפני: לא, בסדר.

מיקי לוי: שוחחנו גם לפני כן.

מיקי לוי: וההסדר שהמנכ"ל הגיע עם העובדים – אני מברך על כך.

משה גפני: נכון.

מיקי לוי: ובאמת, זוהי פתיחות וכו'.

מיקי לוי: אני פונה אליך עוד הפעם, אדוני המנכ"ל: תאפשר, בכדי שיהיה מין שלום בית כזה, תאפשר מישהו מהצד השני, שלמרות מה שנעשה, ולא הודיעו לכם, וזה באמת לא בסדר וכו' וכו', תאפשר - - -

אלברט סחרוביץ: בשום פנים ואופן.

מיקי לוי: אני פונה אליך.

אלברט סחרוביץ: לא בגלל הדרך.

מיקי לוי: תאפשר למישהו מהנציגים, שמונו על-ידי רובי ריבלין, שיישב בוועדת האיתור, אלא אם כן יגיד היועץ המשפטי שזה לא זה.

אלברט סחרוביץ: זה לא קשור למי מינה אותם.

איל ינון: זה לא קשור לרובי ריבלין.

מיקי לוי: לא.

מיקי לוי: זה לא קשור למי מינה אותם.

מיקי לוי: הם מונו זה מכבר, זו הכוונה.

איל ינון: הם מונו על-ידי יושב-הראש הכנסת הנוכחי.

אלברט סחרוביץ: הם מונו על-ידי יושב-ראש הכנסת הנוכחי ולא על-ידי רובי ריבלין.

מיקי לוי: אה, לא ידעתי.

אלברט סחרוביץ: מיקי, אני מבקש עוד פעם, הסיבה לא בגלל התהליך, שכמו שציינת היטב, התהליך לא היה תקין, לא היה יפה, ולא אשתמש בשאר מילות תיאור.

אלברט סחרוביץ: התרשמתי, וזה האחריות שלי בסופו של דבר, התרשמתי – שאלתם, אז תקשיבו לי - -

משה גפני: רגע, רבותי, שנייה.

מיקי לוי: זה חשוב מה שהוא אומר.

אלברט סחרוביץ: - - מונעים משיקולים לא ענייניים.

אלברט סחרוביץ: לא ענייניים.

אלברט סחרוביץ: הם מדברים במפורש, ואם תקרא את המכתב שלהם למבקר המדינה, לגבי הגברת שנמצאת שם במשרה הזאת.

אלברט סחרוביץ: עם כל הכבוד, עם כל הכבוד, זה לא אחריות חברי המועצה, הסברתי להם את זה גם בישיבה.

אלברט סחרוביץ: האחריות היחידה והסמכות היחידה שנתונה פה היא ליושב-ראש הכנסת, ולי מטעמו, שהוא הוציא לי, כאמור, את הסמכות בנושא כוח אדם.

אלברט סחרוביץ: ואם שקלתי זאת, ובהחלט שקלתי, אחרי ההתרשמות שלי, שלא מדובר פה – הם מוטים מראש.

אלברט סחרוביץ: אני רוצה ועדה הכי נקייה – והסברתי את זה לכם בפגישות אתכם, ותיכף כשנגיע למבנה תבינו למה – הכי נקייה והכי לא מוטה והכי אובייקטיבית.

אחמד טיבי: אדוני, נזרק השם אחמד טיבי לפני - - -

מיקי לוי: לחלל האוויר, לא סתם.

משה גפני: חבר הכנסת אחמד טיבי, בבקשה.

אחמד טיבי: אני רוצה לשאול, אדוני, את המנכ"ל: מה שיעור העובדים הערבים בכנסת?

אלברט סחרוביץ: שאלה טובה.

אחמד טיבי: אין תשובה?

אלברט סחרוביץ: אני לא אוהב לשלוף נתונים, לא באתי מוכן לשאלה כזאת.

אחמד טיבי: מישהו באולם יודע?

אלברט סחרוביץ: אני בטוח שאדוני יודע.

אלברט סחרוביץ: אם הוא שואל, הוא יודע.

אחמד טיבי: מדובר באחד משיעורי העסקת עובדים ערבים הנמוכים ביותר במדינת ישראל.

<קריאה: באמת?

אחמד טיבי: הנמוכים ביותר במדינת ישראל.

אחמד טיבי: זה מביך.

אחמד טיבי: פרלמנט שאמור לייצג את כל המגזרים, ואני מרגיש נבוך כי אני עובד באותו מקום.

אחמד טיבי: אם לא הייתי נבחר לא הייתי פה, בגלל שיעור העובדים הערבים.

אחמד טיבי: אני נמצא פה, כי הציבור שלי בחר בי.

אחמד טיבי: לפחות הנהלת הכנסת – לא רק הנוכחית, אני לא מדבר לגבי המנכ"ל הנוכחי – כל הנהלות הכנסת – לא רוצה להגיד שמרו על האחוז הזה – לא השתדלו לשלב עובדים ערבים בכנסת.

אחמד טיבי: ויש עובדים ערבים, שיכולים בהחלט להיות עובדים מצוינים.

אחמד טיבי: עובדה, יש כאלה שעובדים כאן וזוכים להערכה.

אחמד טיבי: ולכן נפגשתי עם המנכ"ל.

אחמד טיבי: טוב שהם הגיעו להבנה והסכמה.

אחמד טיבי: אבל אני נשאר עם העמדה שלי, שכנסת לא יכולה – לא יכולה – להישאר עם שיעור נמוך כזה של עובדים ערבים, שהוא קטן יותר אפילו מחברת החשמל, שהייתה ידועה בגזענותה ואפלייתה כלפי העסקת עובדים ערבים.

אחמד טיבי: ויכול להיות שצריך לקיים דיון ספציפי על השיעור הנמוך והמביך של עובדים ערבים בפרלמנט הישראלי, בכנסת ישראל.

אחמד טיבי: אני מסתובב עם הרגשה לא טובה בנושא הזה, ואני חושב שכל מי שיושב באולם הזה צריך להרגיש לא טוב בגלל השיעור הנמוך הזה.

אחמד טיבי: לא אוסיף יותר.

משה גפני: זה לא קשור אבל לנושא של ועדות האיתור, בגלל שבוועדות האיתור - - -

אלברט סחרוביץ: יש לזה קשר עקיף, ציינתי את זה פעם קודמת, חבר הכנסת טיבי לא היה נוכח בדיון הקודם.

משה גפני: שמה?

אלברט סחרוביץ: חברו לסיעה העלה את זה, גם על הנושא של שיעור ההעסקה של – אז בלי לדעת את הנתונים - - -

אחמד טיבי: אדוני, עמדתי בראש ועדה לקליטת ערבים בשירות הציבורי כאן בכנסת מספר שנים.

משה גפני: נכון.

אחמד טיבי: וגם אמרנו, שהנושא של מכרזים פנימיים, ועל זה ישמח המנכ"ל, פוגע בערבים.

אלברט סחרוביץ: הוא מנציח מצב קיים.

אחמד טיבי: הוא מנציח את הקיים, כי בלאו הכי אין ערבים, יש מכרזים פנימיים, והמצב נשאר אותו דבר.

אחמד טיבי: אגב, יש הוראה של משה דיין, נציב שירות המדינה, שאומר שעל כל שלושה תקנים, אחד חייב להיות ערבי.

אחמד טיבי: על כל שלושה תקנים.

אחמד טיבי: יש הוראה כזאת של הנציבות.

משה גפני: משה דיין אמר את זה?

אלברט סחרוביץ: חוזר.

אחמד טיבי: לא, הוא יישם את זה.

אחמד טיבי: חוזר - - -

משה גפני: הוא פרסם בחוזר.

אחמד טיבי: כן.

אחמד טיבי: פה זה לא מתבצע.

משה גפני: ומה הוא עשה כשזה לא התקיים, החוזר?

מיקי לוי: אבל זה פחות מהשיעור שלכם באוכלוסייה.

משה גפני: משה דיין פרסם חוזר?

אחמד טיבי: בוודאי שזה פחות.

אחמד טיבי: אנחנו 20% מהאוכלוסייה.

משה גפני: אחמד.

אחמד טיבי: גפני, הנושא הזה מאוד חשוב לך, אתה כמעט מפרק קואליציה על חוק שלך לגבי ייצוג של חרדים.

משה גפני: כן, אבל ייצוג של ערבים – הצבעתי בעד לפני 15 שנה.

אחמד טיבי: ואמרת שאתה מקווה שתהיה אחמד טיבי.

אחמד טיבי: אז אני מקווה להיות אדם שווה.

אחמד טיבי: ואז אתה תהיה דומה לאדם שווה.

אחמד טיבי: אם אהיה שווה.

אחמד טיבי: זה לטובתך.

משה גפני: כן.

משה גפני: אני הרי לא מתווכח אתך.

משה גפני: רק שאלתי על משה דיין: אחרי שהוא פרסם את החוזר, מה הוא עשה כדי לאכוף את זה?

אחמד טיבי: עשה קצת.

אחמד טיבי: מעט.

משה גפני: כל הכבוד.

משה גפני: מישהו אומר שמשה דיין עשה משהו.

משה גפני: אכרם, רצית?

אכרם חסון: כן, רציתי להתייחס.

משה גפני: אני לא פותח דיון.

אכרם חסון: לא, אני רק רוצה להתייחס.

משה גפני: בסדר, אז אאפשר לך, אבל בקצרה.

משה גפני: כן.

אכרם חסון: בוקר טוב, אדוני היושב-ראש.

אכרם חסון: חברי חברי הכנסת, מצב הדרוזים בכנסת הוא לא מזהיר.

אכרם חסון: מבדיקה שערכתי כאשר נכנסתי לפני כמה חודשים לכנסת מצאתי שישנם 450 עובדי מנהלה, גפני, בכנסת, יש רק עובדת דרוזית אחת.

אכרם חסון: אנחנו מברכים שזו אישה, אבל על-פי המפתח מגיע לנו 9 עובדים בכנסת.

משה גפני: טוב.

אכרם חסון: אז אם הכנסת מעסיקה את הדרוזים באפליה, אני לא יכול לתקן את המצב בשאר משרדי הממשלה, כשמתוך 42 משרדי ממשלה, ב-37 אין אפילו דרוזי אחד.

אכרם חסון: מצד שני, גפני, חשוב גם שהמנכ"ל ישמע, ישנם כאן כמה עובדים דרוזים באבטחה, לא קשורים ל-450 עובדי המנהלה.

אכרם חסון: מאז שנכנסו, הם לא מקודמים.

אכרם חסון: אנשים אחרים שהיו פקודים שלהם, התקדמו והתפתחו, ונשארים כל הזמן החבר'ה שלנו מאחור ופוגעים בהם.

משה גפני: טוב.

אכרם חסון: אז זו הזדמנות, והבטחת, וגם המנכ"ל לידך, לתקן את העוול.

אכרם חסון: מצד שני, אני שואל שאלה את כבוד המנכ"ל: למה אתם מקבלים את העובדים האלה לארבע שנים, כאשר בשאר משרדי הממשלה מקבלים את העובדים לשנתיים בלבד?

אלברט סחרוביץ: איזה עובדים?

אכרם חסון: העובדים שאתה רוצה לקבל עכשיו.

איל ינון: זה לא נכון.

משה גפני: אכרם, אדבר עם המנכ"ל שוב.

אלברט סחרוביץ: אני מציע שתשמעו את השיטה לפני - - -

משה גפני: טוב.

משה גפני: לא, אין עכשיו.

אכרם חסון: ראיתי את זה.

אלברט סחרוביץ: לא לשנתיים.

אכרם חסון: אני אומר: במשרדי הממשלה, מקובל לקבל אותם רק במשך שנתיים.

משה גפני: תודה רבה.

משה גפני: מיקי רוזנטל, ואני אחרי זה עובר להצבעה.

מיקי רוזנטל: קודם כול, אני מברך על ההסכמה עם העובדים, זאת דרך המלך לעשות הדברים הללו.

מיקי רוזנטל: יש לנו בקשה אחת.

משה גפני: בבקשה.

משה גפני: רבותי, לא להפריע.

מיקי רוזנטל: אנחנו רוצים להצביע, האופוזיציה רוצה להצביע בעד - - -

משה גפני: נו, מה קרה, מצאתם עוד עובד דרוזי?

משה גפני: מה החגיגה הזאת?

מיקי לוי: כן.

מיקי לוי: הייתה הפתעה רבתי.

מיקי לוי: הפתעה רבתי.

משה גפני: רבותי, אין לי זמן.

משה גפני: נו, באמת, מיקי.

מיקי רוזנטל: יש לנו בכל אופן בקשה.

מיקי רוזנטל: הבקשה הזאת לא מצדיקה את עמדת המועצה של המוזיאון, לא אומרת שכן או לא, לא מתערבת בעיתוי מינוי המנכ"ל, מי יהיה המנכ"ל וכו' וכו'.

מיקי רוזנטל: יש לנו בקשה אחת, שכולה היא שנציג של מועצת המוזיאון יישב בוועדת האיתור.

משה גפני: בסדר.

מיקי רוזנטל: הרי מדובר באנשים כמו אריה האן ואנשים כאלה, שאין חשש.

אלברט סחרוביץ: יש חשש.

אלברט סחרוביץ: בעקבות - - - שלהם, יש חשש.

אלברט סחרוביץ: סליחה.

משה גפני: בסדר.

משה גפני: מה יש לך, אתה?

אלברט סחרוביץ: אין לי כלום.

אלברט סחרוביץ: יושב-ראש הכנסת – הם באים אליו לפגישה שבוע הבא.

אלברט סחרוביץ: אם יחליט לקבלם ויחליט לאשר - - -

מיקי רוזנטל: זה לא נוגע לדרישות, זה נוגע לאנשים שהם יושבים במועצת המוזיאון של הכנסת.

אלברט סחרוביץ: אבל הם לא קשורים לנושא כוח אדם.

משה גפני: רק רגע, עם כל הכבוד.

משה גפני: מיקי, גם ביקשתי את זה.

אחמד טיבי: אגב, אני מבקש לא לפרש את ההסתייגות שלי כאמירה שאמורה להפיל את ההצעה.

אחמד טיבי: לא צריך לגייס, חבר'ה.

משה גפני: לא, בסדר.

משה גפני: מיקי, אני רוצה להגיד לך – אני גם חושב ככה – אחרי הישיבה אדבר עם המנכ"ל.

משה גפני: אני אומר לחברי הוועדה, גם אדבר עם היושב-ראש.

משה גפני: היושב-ראש אמור להיפגש ב-13 בחודש עם המועצה, עם חברי המועצה.

משה גפני: אני הולך לדבר אתו.

משה גפני: אני חושב שזה הגיוני.

משה גפני: אני מבין את הכעס של המנכ"ל, ושנעשה פה משהו – אין בעיה.

אלברט סחרוביץ: זה לא רק עניין של כעס.

אלברט סחרוביץ: זה באמת אמיתי.

משה גפני: בסדר.

משה גפני: אני יכול לדבר אתך אחר כך?

אלברט סחרוביץ: יכול, בוודאי.

משה גפני: בבקשה, מה צריך להקריא?

<שגית אפיק: הודעה בדבר תנאים למינוי למשרות בפטור מחובת מכרז פומבי.

<שגית אפיק: מודיעים בזה כי בתוקף סמכותה לפי סעיף 41 לחוק שירות המדינה (מינויים), ובהתאם לסעיף 21 לחוק, ולהחלטת ועדת הכספים בדבר קביעת משרות בכנסת שלא תחול עליהן חובת מכרז, ובכפוף להחלטת ועדת הכספים בדבר תנאים למינוי משרות בפטור מחובת מכרז פומבי מיום 6 ביוני 2010, לפי העניין, קובעת ועדת הכספים של הכנסת את המנגנון לפעילות ועדה לאיתור מועמדים למשרות בכנסת, שנקבעו בהחלטה האמורה כמשרות הפטורות מחובת מכרז, וכן את הרכבן של הוועדות לאיתור מועמדים ביחס לכל משרה כאמור, כמפורט להלן: ועדות האיתור יהיו ועדות בוחרות ולא ועדות ממליצות, והרכבן ייקבע באופן שבו רוב חברי הוועדה ימונו בידי גורמים קבועים וחיצוניים לכנסת, כמפורט להלן – הרכבן של ועדות האיתור:

<שגית אפיק: משרת דובר הכנסת ומנהל חטיבת תקשורת וקשרי ציבור: (1) המנהל הכללי של הכנסת; (2) אחת משלוש המשרות המפורטות להלן, שימונה על ידי יושב ראש הכנסת: מזכיר הכנסת, היועץ המשפטי לכנסת או קצין הכנסת; (3) מנהל מטה ההסברה הלאומי; (4) פרופסור לתקשורת שייבחר על ידי ועד ראשי האוניברסיטאות; (5) עיתונאי בכיר שייבחר על ידי נשיא מועצת העיתונות.

<שגית אפיק: מנהל החטיבה לקשרים בין-לאומיים: (1) מנכ"ל של הכנסת; (2) אחת משלוש המשרות המפורטות להלן, שימונה על ידי יושב ראש הכנסת: מזכיר הכנסת, היועץ המשפטי לכנסת או קצין הכנסת; (3) סמנכ"ל במשרד החוץ שימונה על ידי המנכ"ל של משרד החוץ; (4) סגן נשיא לקשרי חוץ של אחת האוניברסיטאות שייבחר על ידי ועד ראשי האוניברסיטאות; (5) בעל תפקיד בכיר במוסדות הלאומיים שייבחר על ידי המנהלים הכלליים של המוסדות הלאומיים.

אחמד טיבי: אפשר שבאחד הסעיפים יהיה: לרבות ערבי – למה אתה צוחק?

אחמד טיבי: עכשיו אתה רואה?

אחמד טיבי: מדינת ישראל קונה ספינות ממממן איראני, אתם חוששים להעסיק ערבים?

איתן ברושי: עוד מעט תעבור למודיעין.

איתן ברושי: יעבירו אותך לחיל המודיעין.

אחמד טיבי: מה זה הדבר הזה?

<שגית אפיק: ג.

<שגית אפיק: ראש אגף טכנולוגיה ומחשוב: (1) המנהל הכללי של הכנסת; (2) אחת משלוש המשרות המפורטות להלן, שימונה על ידי יושב ראש הכנסת: מזכיר הכנסת, היועץ המשפטי לכנסת או קצין הכנסת; (3) ראש רשות התקשוב הממשלתי; (4) סגן החשב הכללי לענייני תקשוב; (5) מנהל מערכות מידע ראשי במשרד הביטחון.

<שגית אפיק: ד.

<שגית אפיק: מנהל מוזיאון הכנסת: (1) מנכ"ל הכנסת; (2) אחת משלוש המשרות המפורטות להלן, שימונה על ידי יושב ראש הכנסת: מזכיר הכנסת, היועץ המשפטי לכנסת או קצין הכנסת; (3) גנז המדינה; (4) מנהל מוזיאון בעל מאפיינים דומים שייבחר על ידי יושב ראש מועצת המוזיאונים; (5) פרופסור באחד מתחומי העניין הרלוונטיים למוזיאון הכנסת שייבחר על ידי ועד ראשי האוניברסיטאות.

משה גפני: אוקיי.

<שגית אפיק: רגע, עוד החלטה יש.

<שגית אפיק: זה קצר יותר.

<שגית אפיק: הודעה בדבר קביעת משרות בכנסת שלא תחול עליהן חובת מכרז.

<שגית אפיק: מודיעים בזה כי בתוקף סמכותה לפי סעיף 41 לחוק שירות המדינה (מינויים), ובהתאם לסעיף 21 לחוק, החליטה ועדת הכספים של הכנסת בישיבתה מיום 5 בדצמבר 2016 לקבוע פטור מחובת מכרז פומבי לפי סעיף 19 לחוק, למשרות כמפורט להלן, בתנאי שיקויים לגביהן הליך מיוחד של ועדה לאיתור מועמדים, שעקרונות פעולתה נקבעו על ידי ועדת הכספים של הכנסת בהודעה בדבר תנאים למינוי למשרות בפטור מחובת מכרז פומבי – מה שהקראתי עכשיו: מובהר בזה כי הפטור ממכרז למשרות האמורות יחול בתקופת כהונתה של הכנסת העשרים, וניתן יהיה בהחלטה של יושב ראש הכנסת, בהודעה מראש לוועדת הכספים ולוועד עובדי הכנסת, להאריכה לכנסת העשרים ואחת, ולאחר מכן יחזרו המשרות ויהיו כפופות לחובת המכרז.

<שגית אפיק: תקופת כהונתו של נושא משרה שייבחר באמצעות ועדת איתור כאמור תהיה ארבע שנים, ורשאי המנהל הכללי של הכנסת להאריך את תקופת הכהונה לתקופת כהונה אחת נוספת של ארבע שנים.

<שגית אפיק: ככל שהמנהל הכללי של הכנסת יבקש להחיל במהלך כהונתה של הכנסת העשרים או של הכנסת העשרים ואחת מנגנון של בחירה באמצעות ועדות איתור ביחס למשרות בכנסת שאינן חלק מהנהלת הכנסת, לא ייעשה כן אלא לאחר הידברות עם ועד עובדי הכנסת ולאחר הסכמתו.

משה גפני: ועד חזק.

מיקי רוזנטל: בגיבוי כמה - - -

<שגית אפיק: ככל שבמהלך כהונתה של הכנסת העשרים או של הכנסת העשרים ואחת יחולו שינויים בדבר אופן בחירתם של עובדי המדינה לתפקידים שונים, אימוץ שינויים אלה בכנסת ייעשה לאחר התייעצות עם ועד עובדי הכנסת.

משה גפני: מי בעד אישור הבקשה של מנכ"ל הכנסת?

משה גפני: מי נגד?

משה גפני: מי נמנע?

משה גפני: בעד אישור הבקשה – פה אחד

משה גפני: הבקשה אושרה פה אחד.

משה גפני: תודה רבה.